Undanfarnar vikur hefur nokkur þúsund rúmmetrum af möl og sandi verið mokað úr virkjunarlóni Glerárvirkjunar í miðjum Akureyrarbæ. Lónið fyllist smám saman af framburði úr ánni og þessu þarf að moka burt á nokkurra ára fresti. Andri Teitsson, formaður umhverfis- og mannvirkjaráðs, segir óvenju mikið efni í lóninu í þetta sinn.
Af því að þetta flóð, sem kom um mánaðarmótin júní/júlí, það var virkilega stórt eins og fólk sá. Áin var kolmórauð og bar með sér feiknalegt magn og við erum að áætla að það séu kannski 3000 rúmmetrar sem þarf að fjarlægja úr lóninu.
Hvað verður um allt þetta efni? Það er gaman að segja frá því að það nýtist. Það er til dæmis notað í göngustíga, húsgrunna og jafnvel vegagerð á smærri skala.
Þannig að þetta er kannski ansi skemmtileg hringrás sem hér á sér stað? Já það er það, þetta er endurnýjanleg auðlind hérna í miðjum bænum.
Þetta er önnur af tveimur virkjunum í Glerá og þetta er sú eldri og hún er mun minni. En hún gengur alltaf og gerir sitt gagn? Já, hún damlar vel, þótt hún sé bara einn tíundi á við nýju virkjunina þá hjálpar hún virkilega til. Við getum sagt að hún sé að anna nokkur hundruð heimilum jafnvel.
Hvað líður svo langur tími þangað til þarf að mæta hér aftur og moka upp á nýtt? Ef það verður gott sumar og hlýtt, næsta sumar hér á Akuryeri, þá fylgja því flóð úr ánum. Þannig að það er kannski góðs viti þegar þarf að moka úr lónunum.